stanford-oval/wikipedia huggingface dataset:
รายชื่อผลงานของ อารักษ์ อมรศุภศิริ

รายชื่อผลงานของ อารักษ์ อมรศุภศิริ (ชื่อเล่น : เป้)  นักดนตรี นักแสดง และ นายแบบ ชาวไทย
| ผลงานเพลงของอารักษ์ อมรศุภศิริ |
| --- | --- |
สตูดิโออัลบั้ม: 3
ละครโทรทัศน์: 17
ภาพยนตร์: 18
เพลง > สตูดิโออัลบั้ม

| รายชื่ออัลบั้ม | รายละเอียด | รายชื่อเพลง |
| --- | --- | --- |
| ออโต้ อีโรติก |  ออกจำหน่าย : 1 กันยายน 2553  รูปแบบ : ซีดี, ดิจิตอลดาวน์โหลด  สังกัด : สมอลล์รูม | คลิกเพื่อ ดอกไม้ตูม  เต้น  มาเลเซีย  ชิงช้าสวรรค์  แขวนอยู่บนเส้นด้าย  บ้านนอก  เจ้าเด็กน้อย  สิ่งที่สวยงามมักจะอยู่ไกลออกไป  ซาดิสม์  นอน  อดีต  ไม่รู้  ปากกาอันทรงพลัง  กระสุนปืน  ฉันจะคิดถึงเธอ |
| อารักษ์ แอนด์ เดอะปีศาจแบนด์ |  ออกจำหน่าย : 29 พฤศจิกายน 2555 รูปแบบ : ซีดี, ดิจิตอลดาวน์โหลด  สังกัด : บีลีฟ เรคคอร์ดส | คลิกเพื่อ หนุ่มสาว  ไก่  แฟน  สมศรี  อ่องอ๊องเอ  รถสปอร์ต  ไมโครเวฟ  ความรุนแรง  ทีวี  บ้าน  หลอกฉันที  โจ-พล  ไม่เท่ากัน  งานศพ  ชิซึกะ (Demo)  หนุ่มสาว (Remix) |
| เหล็ก กับ ไม้ |  ออกจำหน่าย : 4 กุมภาพันธ์ 2560 รูปแบบ : ซีดี, ดิจิตอลดาวน์โหลด  สังกัด : วอท เดอะ ดั๊ก | คลิกเพื่อ บอกฉันที  ร้อย  เพลงรัก  ฉันออกไปเต้นกับเพลงที่ไม่คิดจะฟัง  แพ้  บู๊  แทงหลัง  คิดถึง  ขู่  ชู้ทางกาย  พลังที่หว่างขา  รักนักร้อง  เดา  รอ  กายฉันว่ายน้ำไปใจฉันคิดถึงเธอ  อย่าเล่นกับไฟ |
เพลง > ซิงเกิล

| พ> ศ. | ชื่อเพลง | หมายเหตุ |
| --- | --- | --- |
| 2553 | สุดเขต เธอเก็ทก็โอเค | ร่วมกับ เดอะจั๊ก เพลงประกอบภาพยนตร์ เรื่อง สุดเขต เสลดเป็ด |
| 2555 | แผลราตรี | ร่วมกับ มิราคูลัส |
| 2556 | ทำอะไรสักอย่าง | เพลงประกอบละครโทรทัศน์ เรื่อง ซินเดอเรลล่ารองเท้าแตะ |
| 2556 | ตอ | ร่วมกับ ศุภกรณ์ กิจสุวรรณ |
| 2557 | เหล้าจ๋า | ร่วมกับ สิงโต นำโชค เพลงประกอบภาพยนตร์ เรื่อง รักหมดแก้ว |
| 2559 | Lie | เพลงประกอบภาพยนตร์ เรื่อง ดาวคะนอง |
| 2561 | รักมหาศาล | ร่วมกับ ซีโร่ ฮีโร่ |
| 2561 | เสือ | เพลงประกอบภาพยนตร์ เรื่อง ขุนพันธ์ 2 |
ภาพยนตร์

| พ> ศ. | เรื่อง | รับบท | หมายเหตุ |
| --- | --- | --- | --- |
| 2550 | บอดี้ศพ 19 | ชลสิทธิ์ | - |
| 2551 | รักสามเศร้า | พายุ | - |
| 2551 | หวานขม บิทเทอร์สวีท บอย ป๊อด เดอะ ชอต ฟิล์ม | เป้ | ภาพยนตร์สั้น ตอน สิ่งที่ไม่เคยเปลี่ยน |
| 2552 | ความจำสั้นแต่รักฉันยาว | เก่ง | - |
| 2552 | เฉือน | ไท | - |
| 2553 | ตุ๊กกี้ เจ้าหญิงขายกบ | เจ้าชายกบ | นักแสดงรับเชิญ |
| 2553 | มือปืนดาวพระเสาร์ | โอริโอ้ | นักแสดงรับเชิญ |
| 2553 | สุดเขตเสลดเป็ด | สุดเขต | - |
| 2554 | ซัก ซี้ด ห่วยขั้นเทพ | เป้ | นักแสดงรับเชิญ |
| 2554 | บางกอกกังฟู | โป้ง | - |
| 2554 | หมาแก่ อันตราย | โอริโอ้ | นักแสดงรับเชิญ |
| 2554 | 30+ โสด ออน เซล | จืด | - |
| 2554 | ส.ค.ส. สวีทตี้ | แทน | - |
| 2555 | รัก 7 ปี ดี 7 หน | เป้ | นักแสดงรับเชิญ |
| 2555 | เค้าเรียกผมว่าความรัก | คิว | - |
| 2555 | รักขม ๆ ในร้านขนมหวาน | กร | - |
| 2555 | กระท่อมผีป่า | วุ้น | ภาพยนตร์เฉลิมพระเกียรติ เทิดเกล้า จากคำสอนของพ่อ |
| 2556 | ยังบาว | เล็ก | - |
| 2557 | กาลครั้งหนึ่งจนวันนี้ | ต้น | - |
| 2558 | ซิงเกิลเลดี้ เพราะเคยมีแฟน | เข้ม | - |
| 2558 | แคท อ่ะ แว้บ แบบว่ารักอ่ะ | มอร์ | - |
| 2559 | ขุนพันธ์ 1 | ใบ | นักแสดงรับเชิญ |
| 2559 | ดาวคะนอง | ปีเตอร์ | - |
| 2561 | ขุนพันธ์ 2 | ใบ | - |
ละครโทรทัศน์

| พ> ศ. | ละคร | รับบท | หมายเหตุ |
| --- | --- | --- | --- |
| 2552 | แจ๋วใจร้ายกับคุณชายเทวดา | ชาย ทัตเทพ | - |
| 2553 | เธอกับเขาและรักของเรา | เปา | - |
| 2555 | ศีล 5 คนกล้าท้าอธรรม | ซัน | นักแสดงรับเชิญ ตอน มือปืน |
| 2555 | หมวดโอภาส เดอะซีรีส์ ปี 2 | เคน | นักแสดงรับเชิญ ตอน โปรดส่งใครมารัก |
| 2556 | ซินเดอเรลล่ารองเท้าแตะ | บรรชา | - |
| 2557 | Club Friday The Series 5 ความรักกับความลับ | นัท ‬ | ตอน ความลับของคลิปขอแต่งงาน |
| 2558 | ‎เลือดตัดเลือด‬ | เตโช‬ (โชว) | - |
| 2558 | Club Friday The Series 6 ความรักไม่ผิด | ซุ่ย | ตอน ผิดที่มากรัก |
| 2559 | I See You พยาบาลพิเศษ เคสพิศวง | หมอ เอ็ม อารยะ ชัยโกศล | - |
| 2559 | Club Friday The Series 8 รักแท้มีหรือไม่มีจริง | บั๊ค | ตอน รักแท้หรือแค่รักสนุก |
| 2560 | มายา | รชานนท์ (รชา) | - |
| 2560 | Bangkok รัก Stories | หมอก | ตอน เก็บรัก |
| 2561 | บางกอกนฤมิต | การันต์ / คุณพจน์ | - |
| 2561 | My Girl 18 มงกุฎ สุดที่รัก | ภูริช | - |
| 2561 | Oh My Ghost ผีป่วนชวนมารัก | อาทิตย์ (ซัน) | - |
| 2561 | The Missing | ผู้กอง อรรถพล วัฒนศิริ | ละครร่วมทุนสร้างระหว่างประเทศ สิงคโปร์ - ไทย |
| 2562 | Club Friday The Series 10 รักนอกใจ | แม็ค | ตอน เจ็บแต่ไม่จบ |
| 2562 | Great Men Academy สุภาพบุรุษสุดที่เลิฟ | ศิวกร วิเศษพิริยะ (เวียร์)​ | Stand-In |
| 2562 | ตกกระไดหัวใจพลอยโจน | นายอำเภอ ชลชาติ | - |
| 2564 | อังคารคลุมโปง The Series​ | ดล |  |
| 2564 | แต้มรัก​ | หม่อมราชวงค์ นพคุณ คุนาบดินทร์ (คุณชาย ผอ.)​ |  |
| 2564 | In Time With You เกินห้ามใจไม่ให้รัก | ธนพล | - |
| 2564 | เพลงบินใบงิ้ว​ | แนวไพร |  |
| 2564 | รักวุ่นวาย ยัยจอมป่วน | กวินทร์ |  |
ลี ฮอดสัน

| 0 | 1 | 2 | 3 |
| --- | --- | --- | --- |
 ฮอดสันขณะฝึกซ้อมกับมิลตันคีนส์ดอนส์
ข้อมูลส่วนตัว
ชื่อเต็ม:  ลี เจมส์ สตีเฟน ฮอดสัน
วันเกิด:   (1991-10-02) 2 ตุลาคม ค.ศ. 1991 (33 ปี)
สถานที่เกิด:  บอร์แฮมวูด อังกฤษ
ส่วนสูง:  5 ft 11 in (1.80 m)
ตำแหน่ง:  แบ็กขวา
ข้อมูลสโมสร
สโมสรปัจจุบัน:  เซนต์มิร์เรน   (ยืมตัวจากจิลลิงงัม)
หมายเลข:  2
สโมสรเยาวชน
1999–2004:  บอร์แฮมวูด
2004–2009:  วอตฟอร์ด
สโมสรอาชีพ*
| ปี |  ทีม |  ลงเล่น |  (ประตู) |
| 2009–2013 |  วอตฟอร์ด |  83 |  (1) |
| 2012–2013 |  → เบรนต์ฟอร์ด (ยืม) |  13 |  (0) |
| 2013–2016 |  มิลตันคีนส์ดอนส์ |  40 |  (2) |
| 2016 |  → กิลมาร์นัก (ยืม) |  13 |  (0) |
| 2016–2019 |  เรนเจอส์ |  17 |  (1) |
| 2018–2019 |  → เซนต์มิร์เรน (ยืม) |  20 |  (0) |
| 2019– |  จิลลิงงัม |  7 |  (0) |
| 2020– |  → เซนต์มิร์เรน (ยืม) |  7 |  (0) |
ทีมชาติ‡
| 2008–2009 |  นอร์เทิร์นไอร์แลนด์ รุ่นอายุไม่เกิน 19 ปี |  5 |  (0) |
| 2009–2012 |  นอร์เทิร์นไอร์แลนด์ รุ่นอายุไม่เกิน 21 ปี |  10 |  (0) |
| 2010– |  นอร์เทิร์นไอร์แลนด์ |  24 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 มีนาคม 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:47, 5 มิถุนายน 2018 (UTC)
ลี เจมส์ สตีเฟน ฮอดสัน (เกิดวันที่ 2 ตุลาคม ค.ศ. 1991) เป็นนักฟุตบอลอาชีพผู้เล่นให้กับเซนต์มิร์เรนในสกอตติชพรีเมียร์ชิป โดยยืมตัวจากจิลลิงงัมในลีกวัน
ฮอดสันเป็นนักฟุตบอลในตำแหน่งกองหลัง ส่วนมากเขาจะเล่นในตำแหน่งแบ็กขวา แต่ก็มีบางครั้งที่สลับไปเล่นในตำแหน่งแบ็กซ้ายหรือวิงแบ็ก เขาเริ่มต้นอาชีพโดยได้ลงเล่นให้กับวอตฟอร์ดครั้งแรกในเดือนพฤษภาคม ค.ศ. 2009 ในนัดที่พบกับดาร์บีเคาน์ตี ก่อนที่เขาจะได้ลงเล่นในหลายนัดในฤดูกาล 2009–10 และได้รับสัญญาสามปีจากสโมสร
ฮอดสันเกิดในอังกฤษ แต่สามารถเลือกเล่นให้กับนอร์เทิร์นไอร์แลนด์ได้เพราะมีเชื้อสายจากย่าของเขา เขาได้เล่นให้กับทีมชาตินอร์เทิร์นไอร์แลนด์รุ่นอายุไม่เกิน 19 และ 2 ปี ก่อนที่ในเดือนพฤศจิกายน ค.ศ. 2010 นั้นเอง เขาจะถูกเรียกติดทีมชาติชุดใหญ่เป็นครั้งแรก
เกียรติประวัติ

มิลตันคีนส์ดอนส์
ฟุตบอลลีกวัน รองชนะเลิศ: 2014–15
แหล่งข้อมูลอื่น

สถิติของ ลี ฮอดสัน ที่ Soccerbase
Northern Ireland profile at NIFG
| ด ค กรายชื่อนักกีฬาทีมชาตินอร์เทิร์นไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  |
มายเอสคิวเอล

| --- | --- |
นักพัฒนา: MySQL AB

รุ่นเสถียร: 5.7.21    /    3 มีนาคม พ.ศ. 2561 (2018-03-03); 2385 วันก่อน
 
ที่เก็บข้อมูล:  github.com/mysql/mysql-server  
ระบบปฏิบัติการ: หลายระบบปฏิบัติการ
ประเภท: ระบบจัดการฐานข้อมูล
สัญญาอนุญาต: GPL หรือ Commercial License
เว็บไซต์: www.mysql.com
MySQL (มายเอสคิวแอล) เป็นระบบจัดการฐานข้อมูลเชิงสัมพันธ์ (Relational Database Management System) โดยใช้ภาษา SQL แม้ว่า MySQL เป็นซอฟต์แวร์โอเพนซอร์ส แต่แตกต่างจากซอฟต์แวร์โอเพนซอร์สทั่วไป โดยมีการพัฒนาภายใต้บริษัท MySQL AB ในประเทศสวีเดน โดยจัดการ MySQL ทั้งในแบบที่ให้ใช้ฟรี และแบบที่ใช้ในเชิงธุรกิจ
เมื่อปี ค.ศ. 2008 บริษัทซันไมโครซิสเต็มส์ (Sun Microsystems, Inc.) เข้าซื้อกิจการของ MySQL AB และ บริษัทออราเคิลคอร์ปอเรชัน (Oracle Corporation) ได้เข้าซื้อกิจการของบริษัทซันไมโครซิสเต็มส์ อีกทอดหนึ่ง เมื่อปี ค.ศ. 2010
MySQL สร้างขึ้นโดยชาวสวีเดน 2 คน และชาวฟินแลนด์ ชื่อ David Axmark, Allan Larsson และ Michael "Monty" Widenius
ชื่อ "MySQL" อ่านออกเสียงว่า "มายเอสคิวเอล" (maɪˌɛskjuːˈɛl)  หรือ "มายเอสคิวแอล" (ในการอ่านอักษร L ในภาษาไทย)  ซึ่งทางซอฟต์แวร์ไม่ได้อ่าน มายซีเควล หรือ มายซีควล เหมือนกับซอฟต์แวร์จัดการฐานข้อมูลตัวอื่น
รุ่นของผลิตภัณฑ์

รุ่นของผลิตภัณฑ์นั้นแบ่งออกมาได้สามสายการผลิต ได้แก่ เวอร์ชันใช้ฟรี เวอร์ชันการค้า และเวอร์ชันที่สนับสนุนกับผลิตภัณฑ์ SAP (MAX DB) ความแตกต่างคือเวอร์ชันคอมมิวนิตี้นั้นสามารถนำไปใช้งานได้ฟรีแต่ขาดการสนับสนุนหรือการช่วยเหลือเมื่อมีปัญหาเกิดขึ้น เวอร์ชันที่เป็นคอมเมอร์เชียลนั้นให้บริการด้านความสนับสนุนเมื่อมีปัญหา (ซื้อบริการ) สรุปคร่าว ๆ ประเภทดาต้าเบสให้เลือกใช้ดังนี้
MySQL เอนเทอร์ไพรส์ Enterprise
MySQL คลัสเตอร์ Cluster
MySQL Embedded
MySQL Community (opensource เวอร์ชัน)
รุ่นของผลิตภัณฑ์ > ความสามารถที่เพิ่มขึ้น

ในเวอร์ชัน 5.0 มีความสามารถหลายอย่างที่สำคัญสำหรับระบบฐานข้อมูลขนาดใหญ่หรือระดับองค์กร (EnterPrise Feature) เช่น Store Procedure,  database trigger, database view, database schema ซึ่งได้มีการปรับเพิ่มประสิทธิภาพในส่วนของตารางและการทำดัชนี (index) ขึ้นมาอีก ปัจจุบันเวอร์ชัน community หรือเวอร์ชันที่เสถียร (stable) 5.0 และเวอร์ชันทดสอบคือ 5.1 beta release และ 5.2 Alpha
ตั้งแต่เวอร์ชัน 5.1 เริ่มสนับสนุนการทำ Parttion Database ตารางเวลาสำหรับเหตุการณ์ต่าง ๆ (Event schedule) 111
รุ่นของผลิตภัณฑ์ > ประเภทการจัดเก็บข้อมูล (Database Storage Engine) ที่สนับสนุน

MyISAM ค่าปกติ (default)
InnoDB สนับสนุนการทำ ทรานแซคชั่น (transaction) แบบ ACID
Memory การจัดเก็บในหน่วยความจำ ใช้เป็นตารางชั่วคราวเพื่อความรวดเร็ว เนื่องจากเก็บไว้ในหน่วยความจำ ทำให้มีความเร็วในการทำงานสูงมาก
Merge เป็นการรวม Table หลาย ๆ ตัวให้แสดงผล หรือแก้ไข เสมือนเป็นข้อมูลจาก Table เดียว
Archive เหมาะสำหรับการจัดเก็บข้อมูลพวก log file ข้อมูลที่ไม่ต้องมีการค้นคืนข้อมูล (query) หรือใช้บ่อย ๆ เช่น log file เพื่อประโยชน์ในการตรวจสอบย้อนหลัง (Security Audit Information)
Federated สำหรับการจัดเก็บแบบปลายทาง (remote server) แทนที่จะเป็นการจัดเก็บแบบ local เหมือนการจัดเก็บ (Storage) แบบอื่นๆ
NDB สำหรับการจัดเก็บแบบ คลัสเตอร์ (cluster)
CSV เก็บข้อมูลจาก Text ไฟล์โดยอาศัยเครื่องหมาย คอมมา (comma) เป็นตัวแบ่งฟิลด์
Blackhole
Example
รุ่นของผลิตภัณฑ์ > ชนิดของข้อมูลที่สนับสนุน

ชนิดข้อมูลที่ MySQL สนับสนุนแบ่งเป็นสามประเภทหลักใหญ่ ๆ
ชนิดข้อมูลที่เป็นตัวเลข
BIT (มีใช้ได้กับ MyISAM, InnoDB, Memory)
TINYINT
SMALLINT
MEDIUMINT
INT
BIGINT
Float
ชนิดข้อมูลที่เกี่ยวกับวันที่และเวลา
DATETIME
DATE
TIMESTAMP
TIME
YEAR
ชนิดข้อมูลที่เกี่ยวกับตัวอักษร
CHAR
VARCHAR
BINARY
VARBINARY
BLOB
TEXT
ENUM
SET
การใช้งาน

MySQL เป็นที่นิยมใช้กันมากสำหรับฐานข้อมูลสำหรับเว็บไซต์ เช่น มีเดียวิกิ และ phpBB และนิยมใช้งานร่วมกับภาษาโปรแกรม PHP ซึ่งมักจะได้ชื่อว่าเป็นคู่ จะเห็นได้จากคู่มือคอมพิวเตอร์ต่าง ๆ ที่จะสอนการใช้งาน MySQL และ PHP ควบคู่กันไป นอกจากนี้ หลายภาษาโปรแกรมที่สามารถทำงานร่วมกับฐานข้อมูล MySQL ซึ่งรวมถึง ภาษาซี ซีพลัสพลัส ปาสคาล ซีชาร์ป ภาษาจาวา ภาษาเพิร์ล พีเอชพี ไพทอน รูบี และภาษาอื่น ใช้งานผ่าน API สำหรับโปรแกรมที่ติดต่อผ่าน ODBC หรือ ส่วนเชื่อมต่อกับภาษาอื่น (database connector) เช่น เอเอสพี สามารถเรียกใช้ MySQL ผ่านทาง MyODBC,ADO,ADO.NET เป็นต้น
การใช้งาน > โปรแกรมช่วยในการจัดการฐานข้อมูล และ ทำงานกับฐานข้อมูล

ในการจัดการฐานข้อมูล MySQL คุณสามารถใช้โปรแกรมแบบ command-line เพื่อจัดการฐานข้อมูล (โดยใช้คำสั่ง: mysql และ mysqladmin เป็นต้น) หรือจะดาวน์โหลดโปรแกรมจัดการฐานข้อมูลแบบ GUI จากเว็บไซต์ของ MySQL ซึ่งคือโปรแกรม: MySQL Administrator และ MySQL Query Browser เป็นต้น
การใช้งาน > ส่วนเชื่อมต่อกับภาษาการพัฒนาอื่น (database connector)

มีส่วนติดต่อ (interface) เพื่อเชื่อมต่อกับภาษาในการพัฒนาอื่น ๆ เพื่อให้เข้าถึงฟังก์ชันการทำงานกับฐานข้อมูล MySQL ได้เช่น ODBC (Open Database Connector) อันเป็นมาตรฐานกลางที่กำหนดมาเพื่อให้ใช้เป็นสะพานในการเชื่อมต่อกับโปรแกรมหรือระบบอื่น ๆ เช่น MyODBC อันเป็นไดรเวอร์เพื่อใช้สำหรับการเชื่อมต่อในระบบปฏิบัติการวินโดว์, JDBC คลาสส่วนเชื่อมต่อสำหรับ Java เพื่อใช้ในการติดต่อกับ MySQL และมี API (Application Programming Interface) ต่างๆมีให้เลือกใช้มากมายในการที่เข้าถึง MySQL โดยไม่ขึ้นอยู่กับภาษาการพัฒนาใดภาษาหนึ่ง
นอกเหนือจาก ตัวเชื่อมต่อกับภาษาอื่น (Connector) ที่ได้กล่าวมาแล้ว ยังมี  API  ที่สนับสนุนในขณะนี้คือ
DBI สำหรับการเชื่อมต่อกับ ภาษา perl
Ruby สำหรับการเชื่อมต่อกับ ภาษา ruby
Python สำหรับการเชื่อมต่อกับภาษา python
.NET สำหรับการเชื่อมกับภาษา .NET framework
MySQL++ สำหรับเชื่อมต่อกับภาษา C++
Ch สำหรับการเชื่อมต่อกับ Ch (C/C++ interpreter)
PHP สำหรับการเชื่อมต่อกับภาษา PHP
ยังมีโปรแกรมอีกตัว เป็นโปรแกรมบริหารพัฒนาโดยผู้อื่น ซึ่งใช้กันอย่างแพร่หลายและนิยมกันเขียนในภาษาพีเอชพี เป็นโปรแกรมเว็บแอปพลิเคชัน ชื่อ phpMyAdmin
ทั้ง  MySQL server และ client libraries ถูกเผยแพร่ในลิขสิทธิ์ 2 แบบ ผู้ใช้สามารถเลือกได้ระหว่างลิขสิทธิ์ GNU General Public License  เก็บถาวร 2004-09-01 ที่ เวย์แบ็กแมชชีน หรือลิขสิทธิ์ proprietary license
ผู้ใช้บางคนพัฒนาซอฟต์แวร์ต่อจากเวอร์ชันแรกๆของ client libraries ที่ใช้ลิขสิทธิ์ Lesser General Public License
ดูเพิ่ม

phpMyAdmin
DBDesigner
Database Master (Freeware MySQL Manager)
แหล่งข้อมูลอื่น

เว็บไซต์อย่างเป็นทางการ
คู่มือ MySQL
ภาษาเซี่ยงไฮ้

| ภาษาเซี่ยงไฮ้ |
| --- | --- |
上海話 / 上海话, Zaonhegho 上海閒話 / 上海闲话, Zaonhe-ghegho 滬語 / 沪语, Wu nyu
ออกเสียง: [zɑ̃̀hɛ́ ɦɛ̀ɦò],  [ɦùɲỳ]
ประเทศที่มีการพูด: จีน
ภูมิภาค: เซี่ยงไฮ้; บริเวณสามเหลี่ยมปากแม่น้ำแยงซี และชุมชนชาวจีนโพ้นทะเลรวมทั้งในสหรัฐ (นิวยอร์ก)
จำนวนผู้พูด: 10–14 ล้านคน  (2556)
ตระกูลภาษา: จีน-ทิเบต  ภาษาจีนภาษาอู๋สำเนียงไตฮูซูโจว-เซี่ยงไฮ้-เจียซิง (Su-Hu-Jia)ภาษาเซี่ยงไฮ้
รหัสภาษา
ISO 639-3: –
ISO 639-6: suji
นักภาษาศาสตร์: wuu-sha
Linguasphere: 79-AAA-dbb >
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาเซี่ยงไฮ้ (上海閒話 ในภาษาเซี่ยงไฮ้; จีนตัวย่อ: 上海话 หรือ 沪语; จีนตัวเต็ม: 上海話 หรือ 滬語) หรือบางครั้งเรียกสำเนียงเซี่ยงไฮ้เป็นสำเนียงของภาษาอู๋ที่ใช้พูดในเมืองเซี่ยงไฮ้และบริเวณโดยรอบ จัดอยู่ในตระกูลภาษาจีน-ทิเบต ภาษาเซี่ยงไฮ้เป็นเช่นเดียวกับสำเนียงอื่น ๆ ของภาษาอู๋คือสามารถเข้าใจกันได้กับภาษาจีนสำเนียงอื่น ๆ น้อยมากโดยเฉพาะภาษาจีนกลาง หรือแม้แต่กับสำเนียงย่อยอื่น ๆ ของภาษาอู๋
ภาษาเซี่ยงไฮ้เป็นตัวแทนของภาษาอู๋เหนือ (บริเวณทางใต้ของเจียงซูและทางเหนือของเจ้อเจียง) มีผู้พูดเกือบ 14 ล้านคน จัดเป็นสำเนียงที่มีผู้พูดมากที่สุดในบรรดาสำเนียงของภาษาอู๋ทั้งหมด ในเอกสารทางตะวันตก คำว่าภาษาเซี่ยงไฮ้หมายถึงภาษาอู๋ทั้งหมดโดยไม่ได้เน้นเฉพาะสำเนียงของภาษาอู๋ที่ใช้พูดในเซี่ยงไฮ้
สัทวิทยา

ภาษาเซี่ยงไฮ้มีรูปแบบของโครงสร้างพยางค์เช่นเดียวกับภาษาจีนอื่น ๆ โดยสามารถแบ่งออกเป็นหน่วยเสียงส่วนต้นและส่วนท้าย โดยส่วนท้ายสามารถมีส่วนแกนพยางค์ (medial) หรือไม่ก็ได้ และต้องมีส่วนท้ายพยางค์ (obligatory rime) เสียงวรรณยุกต์ก็เป็นคุณลักษณะหนึ่งของพยางค์ในภาษาเซี่ยงไฮ้ โดยวรรณยุกต์ในพยางค์ (syllabic tone) ซึ่งเป็นคุณสมบัติทั่วไปของภาษาในตระกูลภาษาซินิติก ส่วนใหญ่กลายเป็นระดับน้ำเสียง (verbal tone) ในภาษาเซี่ยงไฮ้[ต้องการอ้างอิง]
สัทวิทยา > ต้นพยางค์

|   |   | โอษฐชะ | ทันตชะ/มุทธชะ | ตาลุชะ | เพดานอ่อน | เส้นเสียง |
| --- | --- | --- | --- | --- | --- | --- |
| เสียงนาสิก | เสียงนาสิก | m | n | ɲ | ŋ |   |
| เสียงระเบิด | สิถิล | p | t̪ |  | k | ʔ |
| เสียงระเบิด | ธนิต | pʰ | t̪ʰ |  | kʰ |   |
| เสียงระเบิด | โฆษะ | b | d̪ |  | ɡ |   |
| เสียงกักเสียดแทรก | สิถิล |  |  | t͡ɕ |  |  |
| เสียงกักเสียดแทรก | ธนิต |  |  | t͡ɕʰ |  |   |
| เสียงกักเสียดแทรก | โฆษะ |  |  | d͡ʑ |  |   |
| เสียงเสียดแทรก | อโฆษะ | f | s | ɕ |   | h |
| เสียงเสียดแทรก | โฆษะ | v | z | ʑ |   | ɦ |
| เสียงข้างลิ้น | เสียงข้างลิ้น |  | l |  |  |  |

ภาษาเซี่ยงไฮ้มีชุดหน่วยเสียงอโฆษะสิถิล, อโฆษะธนิต และหน่วยเสียงโฆษะ ในพยัญชนะเสียงระเบิดและพยัญชนะเสียงกักเสียดแทรก เช่นเดียวกับมีหน่วยเสียงอโฆษะและโฆษะในพยัญชนะเสียงเสียดแทรก พยัญชนะต้นที่มีฐานเพดานแข็งปุ่มเหงือก (alveolo-palatal) ก็พบในภาษาเซี่ยงไฮ้เช่นกัน
การออกเสียงพยัญชนะหยุด จะใช้การเปล่งเสียงคลาย (slack voice) ของหน่วยเสียงอโฆษะในตำแหน่งเริ่มต้นของคำที่เน้นเสียง การออกเสียงนี้ (มักพบในเสียงพึมพำ) ยังเกิดขึ้นในพยางค์ที่ไม่มีหน่วยเสียงต้นพยางค์, พยางค์ที่ขึ้นต้นด้วยเสียงเสียดแทรก และพยางค์ที่ขึ้นต้นด้วยเสียงก้องกังวาน (sonorants) พยัญชนะเหล่านี้จะเปล่งเป็นเสียงโฆษะในตำแหน่งที่อยู่ระหว่างสระ
สัทวิทยา > ท้ายพยางค์

ตารางด้านล่างแสดงเสียงสระในตำแหน่งแกนกลางพยางค์ของภาษาเซี่ยงไฮ้
|  | สระหน้า> ปากเหยียด | สระหน้า> ปากห่อ | สระกลาง | สระหลัง |
| --- | --- | --- | --- | --- |
| ระดับสูง | /i/ | /y/ |  | /u, o/ |
| ระดับกลาง | /ɛ/ | /ø/ | /ə/ | /ɔ/ |
| ระดับต่า |  |  | /a/ | /ɑ/ |
ประสมสองเสียง: /e(i), ɤ(ɯ)/
แผนภูมิต่อไปนี้แสดงส่วนท้ายพยางค์ที่เป็นไปได้ทั้งหมด (พยัญชนะกลาง medial + แกนพยางค์ nucleus + พยัญชนะท้าย coda) ในภาษาเซี่ยงไฮ้ที่แสดงด้วย สัทอักษรสากล
| พยัญชนะท้าย> พยัญชนะกลาง | พยัญชนะท้าย> พยัญชนะกลาง | เสียงเปิด> ∅ | เสียงเปิด> j | เสียงเปิด> w | เสียงนาสิก> ∅ | เสียงนาสิก> j | เสียงนาสิก> w | เสียงหยุด เส้นเสียง> ∅ | เสียงหยุด เส้นเสียง> j | เสียงหยุด เส้นเสียง> w |
| --- | --- | --- | --- | --- | --- | --- | --- | --- | --- | --- |
| แกนพยางค์ | a | a | ja | wa | ɐ̃ | jɐ̃ | wɐ̃ | ɐʔ | jɐʔ | wɐʔ |
| แกนพยางค์ | ɑ |   |   |   | ɑ̃ | jɑ̃ | wɑ̃ |   |   |   |
| แกนพยางค์ | e | e |   | we |   |   |   |   |   |   |
| แกนพยางค์ | ɛ | ɛ | jɛ | wɛ |  |   |   |  |   |   |
| แกนพยางค์ | ə |   |   |   | ən |   | wən | əʔ |   | wəʔ |
| แกนพยางค์ | ɤ | ɤ | jɤ |   |   |   |   |   |   |   |
| แกนพยางค์ | o | o |   |   |   |   |   |   |   |   |
| แกนพยางค์ | ɔ | ɔ | jɔ |   |  |  |   |  |  |   |
| แกนพยางค์ | ø | ø | jø | wø |  |   |   |  |   |   |
| แกนพยางค์ | i | i |   |   | ɪɲ |   |   | ɪʔ |   |   |
| แกนพยางค์ | u | u |   |   | ʊŋ | jʊŋ |   | ʊʔ | jʊʔ |   |
| แกนพยางค์ | y | y |   |   | ʏɲ |   |   | ʏʔ |   |   |
การถอดเสียงข้างต้นใช้เป็นการทั่วไป และประเด็นต่อไปนี้เป็นข้อควรทราบซึ่งเกี่ยวข้องกับการออกเสียงจริง:
เสียงคู่สระ [a, ɐ], [ɛ, ɪ], [ɔ, ʊ] และ [ø, ʏ] แต่ละคู่ออกเสียงคล้ายกัน ([ɐ], [e], [o̞] และ [ø] ตามลำดับ) แม้จะมี การถอดเสียงทั่วไปที่แตกต่างกัน
/u, o/ มีการออกเสียงคล้ายกัน โดยแตกต่างกันเล็กน้อยในรูปร่างของริมฝีปาก ([ɯ̽ᵝ, ʊ] ตามลำดับ) /i, jɛ/ ก็มีการออกเสียงที่คล้ายคลึงกันโดยมีความสูงของเสียงสระต่างกันเล็กน้อย  ([i, i̝] ตามลำดับ) สองคู่นี้ถูกรวมเข้าด้วยกันในผู้ใช้ภาษารุ่นเยาว์
คนรุ่นใหม่หลายคนออกเสียงควบกล้ำสระ /e, ɤ/ เป็น [ei, ɤɯ]
/j/ ออกเสียงเป็น [ɥ] เมื่ออยู่ก่อนสระปากห่อ
พยางค์ท้าย [-ŋ] ซึ่งมีในภาษาจีนยุคกลางยังคงอยู่ ในขณะที่ [-n] และ [-m] อาจจะยังคงอยู่หรือหายไปแล้วในภาษาเซี่ยงไฮ้ พยางค์ท้ายของภาษาจีนยุคกลาง [-p -t -k] ได้กลายเป็นเสียงหยุดเส้นเสียง [-ʔ]
สัทวิทยา > วรรณยุกต์

ภาษาเซี่ยงไฮ้มีเสียงวรรณยุกต์ที่แตกต่างกันห้าเสียงสำหรับคำพยางค์เดียวที่พูดแยกต่างหาก วรรณยุกต์เหล่านี้แสดงไว้ด้านล่างในแบบ "อักษรวรรณยุกต์จ้าว (Chao tone letters)" ในแง่ของการกำหนดวรรณยุกต์ของภาษาจีนยุคกลางหมวดวรรณยุกต์ยิน มีสามเสียง (เสียงยินซั่ง และยินชู่ รวมกันเป็นเสียงเดียว) ในขณะที่ประเภทหยาง มีสองเสียง (หยางผิง, หยางซั่ง และหยางชู่ รวมกันเป็นเสียงเดียว)
|  | ผิง Ping (平) | ซั่ง Shang (上) | ชู่ Qu (去) | รู่ Ru (入) |
| --- | --- | --- | --- | --- |
| ยิน Yin (阴) | 52 (T1) | 34 (T2) | 34 (T2) | 44ʔ (T4) |
| หยาง Yang (阳) | 14 (T3) | 14 (T3) | 14 (T3) | 24ʔ (T5) |
ปัจจัยของเงื่อนไขที่นำไปสู่การแยกยิน–หยางยังคงมีอยู่ในภาษาเซี่ยงไฮ้เช่นเดียวกับในภาษาอู๋อื่น ๆ : วรรณยุกต์หยางจะพบเฉพาะกับพยางค์ที่มีพยัญชนะต้นเสียงโฆษะ [b d ɡ z v dʑ ʑ m n ɲ ŋ l ɦ] ในขณะที่วรรณยุกต์ยินนั้น พบเฉพาะกับพยางค์ที่มีพยัญชนะต้นเสียงอโฆษะเท่านั้น [ต้องการอ้างอิง]
เสียงของวรรณยุกต์ รู่ จะดังขึ้นอย่างฉับพลัน และแสดงถึงพยางค์ท้ายคำเหล่านั้นซึ่งลงท้ายด้วยเสียงหยุดเส้นเสียง /ʔ/ นั่นคือทั้งความแตกต่างของยิน–หยาง และวรรณยุกต์ รู่ เป็นแบบหน่วยเสียงย่อย (allophonic) ซึ่งขึ้นอยู่กับโครงสร้างพยางค์ ภาษาเซี่ยงไฮ้มีความแตกต่างของการออกเสียงวรรณยุกต์แบบสองทางเท่านั้น คือเสียงเปลี่ยนตกและเสียงเปลี่ยนขึ้น และจะมีเฉพาะในพยางค์เปิดที่มีพยัญชนะต้นเสียงอโฆษะเท่านั้น
สัทวิทยา > วรรณยุกต์ > วรรณยุกต์สนธิ

วรรณยุกต์สนธิ เป็นกระบวนการที่เสียงวรรณยุกต์ที่อยู่ติดกันมีการเปลี่ยนแปลงอย่างมากในระหว่างการพูดที่ติดต่อกัน เช่นเดียวกับสำเนียงอื่น ๆ ของภาษาอู๋ภาคเหนือ ภาษาเซี่ยงไฮ้มีลักษณะวรรณยุกต์สนธิสองรูปแบบ: วรรณยุกต์สนธิคำ และวรรณยุกต์สนธิวลี
วรรณยุกต์สนธิคำ ในภาษาเซี่ยงไฮ้ สามารถอธิบายได้ว่าคำที่มีความเด่นด้านซ้าย (เน้นพยางค์แรกเด่น) จะมีลักษณะการครอบงำของพยางค์แรกเหนือรูปร่างของขอบเขตเสียงทั้งหมด ด้วยเหตุนี้เสียงวรรณยุกต์หลักของพยางค์อื่นที่ไม่ใช่พยางค์ซ้ายสุดจึงไม่มีผลกระทบต่อรูปร่างของขอบเขตเสียง รูปแบบโดยทั่วไปอธิบายว่าเป็นการกระจายของเสียงวรรณยุกต์ (T1-4) หรือการเปลี่ยนวรรณยุกต์ (T5 ยกเว้นสำหรับคำประกอบ 4 และ 5 พยางค์ ซึ่งอาจเกิดการกระจายหรือการเปลี่ยนก็ได้) ตารางด้านล่างแสดงการผสานเสียงวรรณยุกต์ที่เป็นไปได้
| วรรณยุกต์ | พยางค์เดียว | สองพยางค์ | สามพยางค์ | สี่พยางค์ | ห้าพยางค์ |
| --- | --- | --- | --- | --- | --- |
| T1 | 52 | 55 22 | 55 44 22 | 55 44 33 22 | 55 44 33 33 22 |
| T2 | 34 | 33 44 | 33 44 22 | 33 44 33 22 | 33 44 33 33 22 |
| T3 | 14 | 11 44 | 11 44 11 | 11 44 33 11 | 11 44 33 22 11 |
| T4 | 44 | 33 44 | 33 44 22 | 33 44 33 22 | 33 44 33 22 22 |
| T5 | 24 | 11 24 | 11 11 24 | 11 22 22 24 22 44 33 11 | 11 11 11 11 24 22 44 33 22 11 |

ตัวอย่างเช่น ในการแยกพยางค์สองพยางค์ของคำว่า 中国 จะออกเสียงด้วยวรรณยุกต์ T1 และ T4: /tsʊŋ˥˨/ และ /kwəʔ˦/ อย่างไรก็ตามเมื่อออกเสียงรวมกันเสียง T1 จาก /tsʊŋ/ กระจายไปทั่วคำประกอบทำให้เกิดรูปแบบ /tsʊŋ˥kwəʔ˨/ ในทำนองเดียวกันพยางค์ในนิพจน์ 愚蠢的 มีการแสดงการออกเสียงและวรรณยุกต์ตามลำดับดังนี้: /zəʔ˨˦/ (T5), /sɛ˥˨/ (T1), และ /ti˧˦/ (T2) อย่างไรก็ตามพยางค์ที่รวมกันจะแสดงรูปแบบการเปลี่ยน T5 โดยที่ T5 พยางค์แรกจะเปลี่ยนไปเป็นพยางค์สุดท้ายในขอบเขต: /zəʔ˩sɛ˩ti˨˦/
วรรณยุกต์สนธิวลี ในภาษาเซี่ยงไฮ้สามารถอธิบายได้ว่ามีความโดดเด่นด้านขวาและมีลักษณะที่พยางค์ด้านขวาจะรักษาเสียงวรรณยุกต์ไว้และพยางค์ด้านซ้ายได้รับเสียงระดับกลางตามพื้นฐานของเสียงวรรณยุกต์ระดับ ตารางด้านล่างแสดงเสียงพยางค์ด้านซ้ายที่เป็นไปได้ในคำประกอบที่มีความโดดเด่นด้านขวา
| วรรณยุกต์ | วรรณยุกต์ฐาน | วรรณยุกต์เสียงกลาง |
| --- | --- | --- |
| T1 | 52 | 44 |
| T2 | 34 | 44 |
| T3 | 14 | 33 |
T4: 44
| T5 | 24 | 22 |

ตัวอย่างเช่นเมื่อรวม /ma˩˦/ (买) และ /tɕjɤ˧˦/ (酒) จะกลายเป็น /ma˧tɕjɤ˧˦/ (买酒)
บางครั้งความหมายอาจเปลี่ยนไป โดยขึ้นอยู่กับว่าใช้วรรณยุกต์สนธิโดยมีความเด่นด้านซ้ายหรือด้านขวา ตัวอย่างเช่น /tsʰɔ˧˦/ (炒) และ /mi˩˦/ (面) เมื่อออกเสียง /tsʰɔ˧mi˦/ (กล่าวคือวรรณยุกต์สนธิเด่นด้านซ้าย) หมายถึง "บะหมี่ผัด" เมื่อออกเสียงว่า /tsʰɔ˦mi˩˦/ (ซึ่งวรรณยุกต์สนธิเด่นด้านขวา) จะแปลว่า "ผัดบะหมี่"
การเมืองของภาษา

ภาษาเซี่ยงไฮ้ไม่มีการสอนในโรงเรียน ไม่ได้ใช้ในการตีพิมพ์หนังสือพิมพ์และมีการควบคุมการใช้ในสื่อออกอากาศ ทำให้ผู้ดำเนินรายการไม่เสี่ยงที่จะใช้ภาษาเซี่ยงไฮ้ รายการทางโทรทัศน์ที่ใช้ภาษาเซี่ยงไฮ้เริ่มมีหลัง พ.ศ. 2533 แต่เป็นจำนวนน้อย ชาวเซี่ยงไฮ้ในชนบทที่อายุมากยังฟังวิทยุภาษาเซี่ยงไฮ้ อย่างไรก็ตาม รัฐบาลได้รณรงค์ให้ใช้ภาษาจีนกลางมากขึ้น เช่น คำขวัญที่ว่า "เป็นคนเซี่ยงไฮ้สมัยใหม่ พูดภาษาจีนกลาง"
ใน พ.ศ. 2548 รัฐบาลได้พยายามสนับสนุนให้ชาวเซี่ยงไฮ้ใช้ภาษาจีนกลางมากยิ่งขึ้น คนงานในอุตสาหกรรมบริการในเซี่ยงไฮ้ต้องใช้ภาษาจีนกลางเท่านั้น และตั้งแต่ พ.ศ. 2533 ต้องผ่านการทดสอบภาษาจีนกลางก่อน ถ้าไม่ผ่านหรือออกเสียงไม่ถูกต้องต้องกลับไปเรียนภาษาจีนกลางใหม่
ความเข้าใจกันได้และความแปรผัน

ผู้พูดภาษาเซี่ยงไฮ้ไม่สามารถเข้าใจกันได้กับผู้พูดภาษาจีนกลางสำเนียงใดเลย โดยมีความเข้าใจกันได้กับภาษาจีนกลางมาตรฐานเพียง 50% ซึ่งใกล้เคียงกับความเข้าใจกันได้ระหว่างภาษาฝรั่งเศสกับภาษาเยอรมัน ผู้พูดภาษาเซี่ยงไฮ้ยุคใหม่ได้รับอิทธิพลจากภาษาจีนกลาง ทำให้ภาษาเซี่ยงไฮ้ของวัยรุ่นในเมืองต่างจากภาษาเซี่ยงไฮ้ของคนรุ่นก่อน และมีการสอดแทรกประโยคจากภาษาจีนกลางเข้าไปในการสนทนาในชีวิตประจำวัน
ภาษาเซี่ยงไฮ้จัดอยู่ในกลุ่มของภาษาอู๋ซึ่งสำเนียงต่าง ๆ ของภาษาในกลุ่มนี้สามารถที่จะเข้าใจกันได้โดยไม่ต้องเปลี่ยนไปพูดภาษาจีนกลาง แม้จะมีความแตกต่างทางด้านวรรณยุกต์และความแปรผันในแต่ละพื้นที่บ้าง